UCL: Vantaġġ għal Real Madrid u Manchester City Nhar l-Erbgħa, intlagħab l-aħħar programm tal-ewwel leg tal-Aħħar 16 taċ-Cham­pions b'żewġ partiti fejn Manchester City għelbu lil Borussia Moenchengladbach 2-0 filwaqt li Real Madrid għelbu lil Atalanta 1-0. Real Madrid marru għand Atalanta u rebħulhom bl-iskor ta' 1-0. Fis-17-il minuta, il-Bergamaschi spiċċaw jilagħbu bi player inqas meta tkeċċa Remo Freuler hekk kif intwera karta ħamra diretta għall-foul ikrah li kkommetta fuq Ferland Mendy. B'din is-superjoritá numerika l-Madrileni rebħu l-iniżjattiva iżda kellhom jistennew sat-86 minuta biex skorjaw l-uniku goal permezz tal-istess Mendy. F'partita li ntlagħbet f'Budapest, l-Ungerija, min­ħabba r-restrizzjonijiet tal- Ġermanja għall-Covid-19, Manchester City għelbu lil Bo­russia Moenchengladbach bl-iskor ta' 2-0. Huma fetħu l-iskor fid-29 minuta minn daqqa ta' ras ta' Bernardo Silva li kkonkluda bir-ras mill-cross perfett ta' Joao Cancelo. Fis-65 minuta, Gabriel Jesus irdoppja meta kompla għal ġewwa wara li Silva kompla bir-ras liema azzjoni kienet foto-kopja tal-ewwel goal … mibdija minn cross ta' Cancelo.